פאל שמיט

פאל שמיט (בהונגרית: Schmitt Pál; נולד ב-13 במאי 1942) הוא פוליטיקאי הונגרי, ספורטאי בעברו בעל שתי מדליות זהב אולימפיות, ונשיא הונגריה בשנים 2010–2012.

לאחר שהתברר שהעתיק את עבודת הדוקטורט שלו, נשלל ממנו התואר ב-29 במרץ 2012, וב-2 באפריל הודיע לפרלמנט ההונגרי כי הוא מתפטר מתפקידו כנשיא הונגריה.

ביוגרפיה 
שמיט היה סייף מוצלח בנעוריו. הוא זכה פעמיים ברציפות במדליית זהב בתחרות דקר קבוצתי במשחקים האולימפיים, במקסיקו סיטי 1968 ובמינכן 1972.

את דרכו הפוליטית התחיל בשנת 1990 בתור שגריר. הוא כיהן כסגן נשיא הפרלמנט האירופי בשנים 2010-2009, ולאחר מכן כיהן תקופה קצרה כיושב ראש האספה הלאומית של הונגריה. באותה שנה נבחר לנשיאות הונגריה והושבע לתפקיד ב-6 באוגוסט 2010.

שערוריית העתקת עבודת הדוקטורט 
ב-11 בינואר 2012 פרסם שבועון כלכלי פוליטי הונגרי (HVG) ששמיט העתיק את עבודת הדוקטורט שלו. ב-29 במרץ אותה שנה בוטל תוארו האקדמי, לאחר שהתבררה נכונות העובדות. גם הוועד האולימפי הבינלאומי ביקש לקבל את המידע, ודוברו מסר שהחומר יילמד ויופקו מסקנות. מספר ימים אחר כך, ב-2 באפריל, הוא התפטר מתפקיד הנשיא.

קישורים חיצוניים

 

ערכים שבהם תבנית בריטניקה אינה מתאימה
חברי הוועד האולימפי הבין-לאומי
עסקני ספורט הונגרים
נשיאי הונגריה
פוליטיקאים הונגרים
סייפים הונגרים
הונגרים ממוצא גרמני
הונגרים שנולדו ב-1942